Maianthemum dilatatum

Maianthemum dilatatum (serpentbero, dufolia majkonvalo aŭ falsa konvalo) estas ofta rizoma plurjara florplanto kiu estas indiĝena el okcidenta Nordameriko de Norda Kalifornio ĝis la Aleutaj Insuloj, kaj Azio trans Kamĉatko, Japanio, kaj Koreio. Ĝi kreskas en marbordaj moderklimataj pluvarbaroj, kaj ofte estas la domina grundkovra planto en arbaroj de Sitka-piceo.

eta|maldekstra|M. dilatatum, Ŝtata Parko Monto Squak, Issaquah (Vaŝingtonio)

 Priskribo 
La planto produktas vertikalan, senbranĉan trunkon ĝis proksimume 40 centimetrojn altan. Ne-floranta ŝoso portas unu glatan, vaksecan, brilan folion ĝis 10 centimetrojn longan kaj 5 ĝis 8 larĝan, tial ĝia scienca nomo estas (dilatatum signifanta 'larĝa'). Sur plantoj kiuj estas florantaj, 2 aŭ 3 folioj estas produktitaj kontraŭe sur la tigoj. La folio estas ovala kun korforma bazo.

eta|maldekstra|Nematuraj beroj de Maianthemum dilatatum
La infloresko estas vertikala grapolo kun stelformaj blankaj floroj. Ili ĉiu havas kvar tepalojn kaj kvar stamenojn. Post fekundigo produktiĝas bero 6 milimetrojn en diametro. La bero estas ruĝmakuleca kiam nematura kaj kun solida ruĝeco kiam matura. Ĉiu bero havas 1 ĝis 4 semojn.

 Uzoj 
La planto havas multajn etnobotanikajn uzojn. La radikoj kaj folioj estis uzitaj medicine, kaj la beroj estis foje uzitaj por manĝaĵo.Ethnobotany

Eltenema rilate al profunda ombro, arido, kaj ampleksa akvumado, la planto iĝas pli populara kiel porombra grundokovraĵo en ĝardenlaboro. Zorgo estu elmontrita dum uzado en ĝardenoj, ĉar ĝi povas rapide transkreski limigojn per siaj rampantaj rizomoj, kaj povas forpuŝi aliajn plantojn.

 Eksteraj ligiloj 

 Jepson Manualo
 USDA Plantprofiloj
 Flaŭro de Nordameriko: Maianthemum dilatatum
 2001 Washington State Dept. of Transportation: Maianthemum dilatatum 
 Fotogalerio

 Referencoj 

 Fonto 

 Sept., D. J. , 2005. Wild Berries of the Northwest (Sovaĝaj Beroj de la Nordokcidento). Calypso Publishing: Sechelt, B.C.

Kategorio:Maianthemum
Kategorio:Flaŭro de Nordorienta Azio
Kategorio:Flaŭro de Okcidenta Kanado
Kategorio:Flaŭro de Okcidenta Usono
Kategorio:Flaŭro de la okcidenta marbordo de Usono
Kategorio:Flaŭro de Japanio
Kategorio:Flaŭro de Alasko
Kategorio:Flaŭro de Kalifornio